open-index/open-wikipedia-markdown huggingface dataset:
Kasultanan Ngayogyakarta ing wiwitan abad 19

Prajanjèn Giyanti (1755) kang maro Mataram dadi Kasunanan Surakarta lan Kasultanan Ngayogyakarta bisa nglerem kaanan ing Tanah Jawa. Pangéran Mangkubumi kang jumeneng Sri Sultan Hamengkubuwana I bisa ndadèkaké nagara Kasultanan Ngayogyakarta bisa kuwat. Jumenengé Sri Sultan Hamengkubuwana II sasuruté Sri Sultan Hamengkubuwana I (1792) uga bisa kalakon kanthi ayem. Nanging, cacah sentana dalem kang ora sethithik bisa njalari anané prakara pulitik anyar kang ruwet. Sri Sultan Hamengkubuwana II kagungan 4 garwa padmi, 28 garwa ampeyan lan peputra 80. Saliyané iku, Sultan uga kagungan sedulur cacah 32.

Nganti 2 windu jumeneng nata, kaanan ing Ngayogyakarta isih ayem. Nanging wiwit Daendels mandhégani papréntahan Indhia Nedherlan taun 1808, anané crah ing sajeroné kraton wiwit katon. Para sentana dalem padha duwé gegayuhan kang manéka warna lan padha nglumpuk karo sentana liya kang sarujuk. Pangéran Natakusuma, Tumenggung Natadiningrat (putrané) lan Ratu Kencana Wulan (garwa padmi Sultan) bebarengan karo Raden Rangga Prawiradirja III ing sak kelompok. Déné Patih Danureja II, Pangéran Adipati Anom lan Kapitan Cina Tan Jing Sing ing grup liya. Saliyané iku, uga ana Pangéran Mangkudiningrat kang uga kepingin kadhapuk dadi Adipati Anom.

*Ing sepuluh taun kang kawitan nalika Hamengkubuwana II madeg ratu, prakara ing sentana dalem durung pati katon. Nalika ana salin pulitik kolonial ing taun 1808, ya iku nalika Daendels tinanggenah ing Jawa, lelawanan antaraning warga sentana dalem wiwit tuwuh. Sudarisman Purwakusuma ngarani Patih Danureja II minangka "dhalangé" prakara ing sajroné sentana dalem, kaya kang digambaraké Purwakusuma ing buku Kadipaten Pakualaman, ana rong péhak pokok ing njero kraton kang ingaran komplotan, ya iku péhak Pangéran Natakusuma kang wargané: putrané Tumenggung Natadiningrat, Ratu Kencana Wulan (garwané ampéyan kaping pindho Sultan Hamengkubuwana II), maratuwané Pangéran Natadiningrat (bésané Pangéran Natakusuma), lan Radèn Rangga Prawiradirja, Bupati Madiun lan mantuné Sultan Hamengkubuwana II. Péhak kapindho ya iku péhak Danureja kang wargané: Pangéran Adipati Anom utawa rajaputra lan Tan Jing Sing (kaptèn Cina Ngayogyakarta). Péhak liyané kang uga wigati ya iku péhak Mangkudiningrat kang uga putrané Sultan Hamengkubuwana II saka garwa ampéyan kang uga duwé kekarepan madeg ratu.*

Danureja II duwe panganggep menawa Ratu Kencana Wulan kepingin duwe panguwasa kang gedhe, kanthi ndhapuk Natadiningrat mengku jabatan kang wigati, kaya ta dadi Wedana Kori kang sadurungé dicekel dening Danureja II. Kanthi mangkono, diajab Natadiningrat mbesuke bisa jumeneng dadi sesulih Sultan. Dene pehak Danureja II uga duwe alasan pulitik dhewe. Danureja ora trima wewenange dilongi. Saliyane iku uga ngugemi menawa wis ana putra dalem kang kapatah dadi Adipati Anom. Ndhapuk wong liya dadi Adipati Anom bisa ngrusak tatanan.

Saliyane pehak sajeronine kraton, isih ana uga Walanda-Prancis kang kudu diadhepi dening Kanjeng Sultan. Tumekane Daendels ing tanah jawa

ana candhake

## Rujukan
Kertabasa Bustam

**Kyai Ngabei Kertabasa Bustam** utawa **Kyai Bustaman** (?1681–1769) ya iku juru tulis VOC ing Semarang ing wiwitan abad 18 kang asale saka Hadramaut, Yaman. Kyai Ngabehi Kertabasa Bustam dadi punjer trah Bustaman kang nurunake para bupati lan priyayi ing laladan pasisir lor pulo Jawa, lan uga pelukis kondhang Raden Saleh salah siji buyute. Jenenge uga dadi asal usule jeneng Kampung Bustaman ing Kutha Semarang sanajan keturunane kang ana ing Kutha Semarang mung kari sethithik.

## Rujukan
Khmelnytskyi, Ukraina

**Khmelnytskyi** (, ; ) (nganti 1954, **Proskuriv**,  ; ) iku sawijining kutha ing sisih kuloné Ukraina, punjeré administratif kanggo Oblast Khmelnytskyi (wewengkon) lan Raion Khmelnytskyi (dhistrik). Khmelnytskyi dumunung ing wewengkon sajarah saka Podolia ing sapinggiring Kali Buh. Kutha iki nduwé papréntahan dhéwé ing taun 1941.

Ing taun 2015, padunungé kutha iki ngancik angka 267.973 wong, ndadèkaké kutha iku kutha sing paling gedhé kaloro saka tilas wewengkon kuna Podolia sawisé Vinnytsia lan kutha paling gedhé ing sisih kuloné wewengkon kasebut.

## Dhémografi 
Miturut survéi ing taun  2017, 94% populasiné dumadi golongan ètnis Ukraina lan 3% wong Ruslan.

## Pendhidhikan 
Khmelnytskyi nduwé pawiyatan luhur cacah 6, akadhemi cacah 2, institusi cacah 3, *college* cacah 12, 4 sekolah tèknik lan kantor pawakilan cacah 15 kanggone institusi pawiyatan luhur ing Ukraina liyané.

## Rujukan
Masjid Pathok Nagara

**Masjid Pathok Negara** ya iku aran kanggo masjid kagungan dalem Kasultanan Nayogyakarta ing sajeroné *negaragung*. Cacahé ana lima lan yasan saka Sultan Hamengkubuwana II, ya iku :
# Masjid Sulthani Plasakuning ing iring lor;
# Masjid Jami’ an-Nur Mlangi ing iring kulon;
# Masjid ad-Darajat Babadan ing iring wétan;
# Masjid Nurul Huda Dhongkèlan ing sisih kidul;

Miturut sujarahé, anané mesjid pathok negara saka usulé Kyai Nur Iman Mlangi marang Sultan Hamengkubuwana II perlu yasa masjid kanggo nyengkuyung Masjid Gedhé Kauman kang wis dibangun sadurungé. Masjid Taqwa Wanakrama ing sisih kidul kang dibangun kèri lan uga kalebu masjid pathok nagara.

## Rujukan
Masjid Pathok Nagara Sulthani Plasakuning

**Masjid Sulthani Plasakuning** utawa **Masjid Pathok Negara Plasakuning** ya iku salah siji saka masjid pathok nagara kang cacah lima. Masjid iki mapan ing Jl Plasakuning Raya No. 99, Désa Minamartani, Ngaglik, Sléman udakara 9&nbsp;km mangalor saka Kraton Nagyogyakarta lan wis madeg taun 1724 M. Wiwitané masjid iki diasuh déning Kyai Mursada, putrané Kyai Nur Iman Mlangi.

Arsitèktur masjid iki isih kalebu asli tanpa akèh owah-owahan. Ing sakiwa tengen masjid uga isih ana blumbangan kanggo sesuci para jamangah sakdurungé lumebu masjid.

## Rujukan
Masjid Nurul Huda Dhongkèlan

**Masjid Nurul Huda Dhongkèlan** utawa **Masjid Pathok Negara Dhongkèlan** ya iku salah siji saka masjid pathok nagara kang cacah lima. Masjid iki mapan ing Dhusun Dongkelan, Tirtanirmala, Kasihan, Bantul lan dibangun ing taun 1775 M dening Sultan Hamengkubuwana I kanggo bebungah marang Kyai Syihabudin kang wis mbiyantu Sultan anggone ngrampungi crah karo RM. Said.

Nalika Perang Dipanegara masjid iki tau diobong Walanda lan taun 1901 M dibangun maneh. Ing sacedhake masjid iki ana kuburan kang antarane kanggo nyarekake Kyai Syihabudin. Kyai Ali Maksum, Kyai Ahmad Warson Munawwir lan Gus Kelik saka Pondok Pesantren Ali Maksum Krapyak uga disarekake ing kene.

## Rujukan
Kyai Ahmad Warson Munawwir

**Kyai Haji Ahmad Warson Munawwir** (?1933-2013) ya iku pangripta bausastra Arab-Indonésia al-Munawwir. Panjenengané putra Kyai Munawwir kang yasa Pesantrèn al-Munawwir Krapyak lan murid saka Kyai Ali Maksum Krapyak. Kamus al-Munawwir rampung diripta ing taun 1404 H / 1984 M lan nganti saiki dadi kamus basa Arab kang paling akèh digunakaké ing Indonésia. Kyai Warson Munawwir séda ing 18 April 2013 lan disarèkaké ing sacedhaké Mesjid Nurul Huda Dhongkèlan‎.

## Rujukan
Gamelan Renteng Cirebon

**Gamelan Renteng** yaiku alat karawitan kang bisa ditemunang ning daerah Cirebon, beberapa ana kang dienggo ning daerah Priangan. Gamelan paling tua, Gamelan Renteng salah saiji gamelan kang tuane kaya Gamelan Sekaten.

Gamelan kuwen disebutnang keramat lan dihormati, pada jamane Sunan Gunung Jati sebagai hadiah perseduluran antara Cirebon lan Kerajaan Demak ning Jawa tengah, tepate Syeh Windu Aji lan Ki Gedeng Gamel dipai gamelan kuwen kang yaiku pembesar Keraton Cirebonan. Asale keramat, fungsine sebagai sarana pendukung pelaksana upacara adat umume ning desa-desa.

Fungsine sekiyen, ngalami perubahan ning Cirebon beda saking daerah sejen ning Jawa Kulon. Penyajiane disatunang karo pertunjukan Jaran Lumping ning Cirebon, lamon daerah sejen bentukane sajian gending utawa cukup lagu-lagu bae.

## Rujukan
Rudat

**Rudat** iku Kesenian Tradisional kang tersebar ning daerah Cirebon. Kesenian iki umume ana lan tersebar ning pondok-pondok Pesantren.Kesenian Rudat iki awale kanggo syiar Agama Islam.

Kesenian Rudat nongol ning Daerah Cirebon ble jelas waktu lan nyebare. Ana Keterangan kang jelasaken bahwa kesenian Rudat iku muncule bareng karo kesenian Debus. Akeh pernyataan kg nerangaken pertunjukan kesenian Rudat  tampil bareng karo kesenian Debus secara turun temurun. Akhire disimpulaken nyebare kesenian rudat bareng karo nyebare Islam Masa Sunan Gunung Jati.

Miturut Keterangan kang ana, Awal Penjajahan Belanda akeh Pangeran lan Tokoh Agama kang ninggalaken Keraton asale ble seneng ning perlakuan kaum penjajah kang sombong tur kejam.Golongan kuwen nyebar ning jaba kota Cerbon, Kaya Kuningan Majalengka Sumedang lan Indramayu.Salah Sijine Pengeran kang merantau ning Ambon iku arane Adipati Awangga kang dirikaken Pondok Pesantren kanggo gembleng wong enom Islam ambir kuat lahir lan batin

Ning Pondok Pesantren iku sejene belajar ilmu agama Islam bae tapi ilmu bela diri. Ning zaman jajahan Belanda wong latihan bela diri diblaweni asale watir muncul uwong kang nglawan. Golongan Kiai angger ngajaraken ilmu bela diri ning bentuk sejen yaiku rudat. Jenis Kesenian iki gerakane ngandung falsafah Islam

.

## Rujukan
Gamelan Denggung

**Gamelan denggung** niku salah sijie gamelan keraton teng daerah cirebon. Gamelan niki masih dirawat lan disimpen ning musium keraton, salah sijie niku teng keraton kesepuhan lan aset benda-benda pusaka keraton. Gamelan iki asale seng banten yaniku pada masa sunan gunung jati iku due rabi arane nyimas kawunganten. Gamelan niki ana ning keraton taun 1426 M.Gamelan denggung niku  dibunyiaken waya musim kemarau kang sue, sehingga gamelan iki dikaitkan karo upacara jaluk udan. Menurut catatan E.A.joni seng keraton kanoman nyebutaken bahwa, ning gamelan niki hanya ana siji lagu ayun-ayun. Sedangaken menurut E.Yusuf Dendabrata seng kecirebonan lagu-lague dalam gamelan iku : lagu kajongan, bayem tur, uwa-uwa bango, lan kinjeng bang.

## Rujukan
Kampung Bustaman

**Kampung Bustaman** ya iku jeneng kampung kang ana ing Kelurahan Purwadinatan, Semarang Tengah, Semarang.  Kampung Bustaman kaperang dadi 2 RT, ya iku RT 04 dan 05 lan jembare 0,6 Ha. Ing taun 2014, Kampung Bustaman didunungi dening 366 jiwa (114 KK). Cikal bakal anane kampung iki saka anane sawijining sumur kang diyasani Kyai Kertabasa Bustam  (1681-1759) lan jenenge banjur dinggo aran kampung iki. Dadi, Kampung Bustaman wis ana wiwit abad 18 lan dadi salah siji kampung lawas ing Kutha Semarang.

Saiki, Kampung Bustaman luwih dikenal amarga ing kampung iki dadi pusat kuliner saka olahan iwak wedhus. Sabubare jaman Jepang, ana warga kono kang dadi jagal wedhus lan cacahe saya akeh. Banjur ana uga kang mbukak warung adol gule wedhus, kang kawentar kanthi jeneng Gule Bustaman.

## Rujukan
Gamelan Slendro

**Gamelan Slendro** Cirebon yaiku kalebu jinis karawitan kang uwis kasebar ana ing dhaérah Cirebon. Alat iki kalebu katagori alat kang umuré wis tuwa.     

Miturut naskah literatur tradhisi Cirebon, ditulis ing Babad Jaman, kacaritakaken yèn ing wektu semana Kerajaan Majapahit ana salah sawijining wong kang  ahli nggawé gamelan laras slendro kang duwéni asma Syeh Suwajusakirin.

## Rujukan
Tari Tayub

**Tari Tayub** mangrupi seni pertunjukan seni kang asale ning daerah Cirebon. Berdasarkan sumber asal kata Tayub ning kata **Toyibah**  saking Bahasa arab artine **“baik”**. Kenapa dipai aran Tayub? Karena tari Tayub iku due keunggulan ning pengiring tarine, lakone lan dalane tampilan

Di daerah Cirebon Tayuban  dadi sebuah sebutan pertunjukan tari kanggo menghormati para tamu-tamu kang dihormati. Oleh karena itu wis bli aneh maning pada waktu itu para pejabat seperti sing awit para sultan, Bupati, sampe para kuwu wis mahir nari tayuban.

Tari Tayuban akhire wis sohor dikalangan masyarakat terutama di daerah Cirebon sehingga dipake sebagai acara adat seperti acara pernikahan, kenduri , khitan lan sajabana.

## Rujukan
Masres

Arrifin C Noer (almarhum), téater lan sutradara film saka desa anjog Kenduruan Indonesia Jalan Bahagia Kotamadya Cirebon, ing diskusi ing Taman Ismail Marzuki ing Jakarta wis ditulis pendapat: "Yen pengin dadi bioskop pemain dipercaya (seniman) lair ing Cirebon".

Ing wektu statement Arrifin C Noer akeh digunakake kacarita dening media print. lan duweni pangaruh positif ing kutha Cirebon minangka pusat seni sing njanjeni. Malah sawatara mesthine debutant seniman dumadakan wungu kepinginan kanggo ngunjungi Cirebon kanggo nresep semangat seni ing Cirebon.

Pitakonan nyata muncul saka apa Arrifin C Noer ngandika nalika iku. Sensasikah? Iku ora. Ing téater wusana toko karya ing Bentani ing 1994, Arrifin C Noer mbaleni apa kang ngandika, lan duwé siji alasan admiration pinunjul marang anane kelompok rakyat teater (ing Cirebon dikenal minangka Masres) sing wilayah Highly fertile Cirebon sisih lor (Persekitaran lan lingkungan). Arrifin C Noer ngenali lane dalan Cirebon-Indramayu minangka "Broadway Indonesia" (Broadway iku jeneng werna ing saindhenging kutha New York sing saben sore enlivened dening pagelaran teater karo pemain kelas donya. Akeh gedhe aktor film lair tataran-téater Broadway)

## Rujukan
Danureja IV (III)

**Radèn Adipati Danurejo IV** ya iku patih Kasultanan Ngayogyakarta (1813-1847). Saka madegé Kasultanan Ngayogyakarta taun 1755 M nganti pungkasan anané jabatan patih ing taun 1945 M, Danureja IV siji-sijiné patih kang asalé dudu saka trah Yudhanegaran. Sadurunge kapacak patih, dhèwèké dadi Bupati Japan (Majakerta) kanthi asma Sumadipura.

Amarga patih sadurungé kang aran Mas Tumenggung Sindunegara (1811-1813 M) ora diakoni kanthi resmi déning Inggris, mula ing sawenèh cathetan patih 1813-1847 M iki ditulis kanthi jeneng **Danureja III** lan urutan saterusé gèsèh nganti patih kang pungkasan.

Danureja IV dadi patih saka 4 sultan, kalebu dadi wali kanggo Sultan Hamengkubuwana V kang isih timur nalika jumeneng lan uga menangi Perang Dipanegara. Keputusan-keputusané nalika dadi wali Sultan V iki kang njalari Pangéran Dipanegara ora kersa manèh nerusaké tugas dadi wali Sultan V lan pungkasané malah milih ngraman kanggo ngeneraké tatanan ing bumi Mataram kang dianggep wis rusak.

Danureja IV dikenal minangka wong ala. Nalika jumeneng patih nalika Perang Jawa, korupsi saya akeh ing Kraton Ngayogyakarta; dheweke kerep nyalahake kekuwatan kanggo seneng-seneng lan kanggo nepaki ambisi pribadi. Skandal suap lan seks asring dumadi ing kasus sing ditangani lan diputus ing pengadilan Kepatihan. Ing teks basa Jawa jaman semana, Danureja IV diarani "setan kulambi manungsa" kang "engecu sarwi lenggah."

## Rujukan
Soedarma K.D.

**Soedarma K.D.** ya iku sastrawan saka Jawa. Soedarma lair ing Ngawen, Wonosari, Yogyakarta, tanggal 31 Juli 1934. Jeneng mburiné, K.D., ya iku singkatan saka jeneng bapaké Soedarma, Slamet Karto Dwijo sing lair ing Ngawen taun 1911. Bapaké ya iku guru SD lan jabatané sing pungkasan ya iku dadi kepala SD Ngawen. Ibu Soedarma jenengé Suripni lan lair ing Wonogiri taun 1915.

Soedarma rabi karo Suwarsini, guru SD (1957). Saka palakrama iki, dhèwèké nduwé anak enem, ananging anak sing katelu lan kaenem wis kapundhut déning Gusti. Sing papat liyane isih meger-meger ya iku: (1) Herlinari Derita, lair 7 Mèi 1958, Sarjana Fakultas Sosial Politik UNS lan nyambut gawé ana ing Dinas Pendapatan Daerah Rembang; (2) Lila Lumaris, lair 28 Maret 1960, lulusan Diploma I AKS lan dadi guru ing SMA ana Magelang; (3) Fani Nurlian, lair 11 Oktober 1962, sarjana Fakultas Hukum Universitas Kristen Indonésia, Jakarta, lan nyambut gawé ing Departemen Pendidikan Nasional Jakarta; (4) Lita Lalita, lair 1964 , sarjana STIK Semarang, ibu rumah tangga..

## Pendhidhikan 
Soedarma ngawali sekolahé ing SR Ngawen, Gunung Kidul, Yogyakarta, lulus 1951. Banjur, lanjut sekolah menyang SGB Kristen Salatiga, lulus 1953 lan lanjut menyang SGA Kristen Surakarta, lulus 1956. Tamat SGA, banjur lanjut kuliah ing Pendidikan Guru Sekolah Lanjutan Tingkat Pertama (PGSLP), Jurusan Basa Indonésia lan lulus taun 1967.

Soedarma gedhé ana ing kulawarga guru, amarga kuwi Soedarmo lan enem tunggalé dadi guru. Taun 1956, dhèké diangkat dadi guru SD Kemalang, banjur dadi Kepala SD Jumbung II lan ngrangkep guru SD Jimbung I (1958). Saliyané kuwi, Soedarma nyambi ngajar ing SLTP Negeri Bayat I, Klathèn, Jawa Tengah.

## Karya 
Awit cilik, Soedarma kerep ndelok bapaké seneng nulis lan ngarang cerita. Salah siji karyané bapaké Soedarma ya iku crita bocah sing dibabar déning Balai Pustaka, Jakarta. Pakulinan iki banjur nurun menyang Soedarma. Nalika sekolah nang SGB, Soedarmo uwis wiwit nulis crita bocah sing dimot ing majalah *Kemuning* (1953). Nalika kelas I SGA (1954), Soedarmo wiwit ngarang lan ngirim karya menyang majalah *Waspada, Penjebar Semangat, Kekasihku, Mekar Sari, Jaya Baya, Dharma Nyata,* lan *Dharma Kanda.* Amarga kerep nulis, Soedarmo diangkat dadi staf redaksi ing sawenèh kantor majalah.  Dhèwèké miwah dadi pengasuh rubrik *Gupitasari* ing majalah *Mekar Sari.* Saliyané iku, miwah pengasuh ing *"Rubrik Pengarang*" sing akèh ngulas karya-karya pengarang Sastra Jawa Modhèren. Salah sawijining cerkaké "*Nglari Endah Swasana"* dilebokaké ing antologi déning Senggono ing *Kumandang* (1958).  

Kreativitasé Soedarma saya mundhak sawisé rabi lan nulis luwih akèh novèl (saku), crita cekak, crita bocah, lan ésai. Saliyané iku, Soedarma miwah diundang ceramah ing akeh patemonan. Bab iki nuduhaké menawa Soedarma pantes dikenal déning wong-wong sing seneng basa lan sastra Jawa.  

## Rujukan
Danang Giyarso SW

**Danang Giyarso SW, Drs. KRT.H.MS.Dipl.AE** (lair ning Ponowaren Sukoharjo, 17 Pebruari 1954) yaiku Direktur BPLP Kasatriyan Kraton Surakarta. Piyambaké agamané Islam. Piyambaké duwe gelar sarjana sing pikantuk ing FKIP Universitas Sebelas Maret Surakarta, Program Studi Pendidikan Arsitektur 1978. Uga lulus saka Universitas Kobe Jepang (1984) lan Pendidikan Teknik Bangunan UNS 1986. Banjur iku piyambaké tau oleh beasiswa Supersemar, beasiswa saka Jépang lan Studi Pendidikan ning pirang-pirang Negara ASEAN, ing antarane yaiku Thailand, Malaysia, lan Singapura. Piyambaké tau dadi ketua Senat FKIP UNS, Ketua Dema PPGT Bandung, Sekretariat PPI Jepang, Direktur CV. Femina, CV. Ganesha Satyayasa, guru STM N Cilacap, guru STM Murni, Asisten Dosen UNS. Piyambaké oleh Piagam Penghargaan saka “KAN I REN” Jepang (1984). Kaluhuraké dadi K.R.T (Kanjèng  Raden Tuménggung) Anom- anom saka Kraton Surakarta.

## Kauripan 
Danang Giyarso SW minangka bocah desa wis kérép kérja lan ora nyerah utawa sregép. Sanalika pas sekolah ing STM dheweké wis sinambi kerja srabutan. Kanekatané iku dibuktekaké nalika sinau ning Jepang. Pas iku amarga Atsumi Taka Gahara Sensei  njoget jogetan Bengawan Solo, dheweké nekad njoget Jawa Gatot Koco Gandrung. Njalari piyambaké kérép banget dijaluki panemu babagan "Budaya Jawa lan Batik". Saengga dheweké ning kana akeh kanca, malah tumeka saiki menawa ana kancané teka ning Indonesia akeh sing mampir ing Solo. Utawa malah ngundang kanca-kanca menyang Solo. Minangka dadi guru lan wirausahawan, dheweké mésthi ngusahakné lélakon jujur lan profesional. Saengga dheweké sing duweni kesenengan lelakon utawa hobi yaiku kerja, sinau, lan ulah raga iki mesthi diterapaké konsép Profesional, Produktif, Selamat, Sukses lan Seneng.Konsep iki mesthi dilakokné ing ngolah kabèh pangudi lan Lembaga Diklaté.Lan sing utama BPLP/Pendidikan lan Pelatihan Jasa lan Niaga, Profesi Hotel & Restoran, Pariwisata, Jasa Boga, Kapal Pesiar, Bisnis & Marketing, Bahasa lan Fotografi supaya samengko kabèh bisa percaya karo awakédhewé, profesional, produktif lan mandiri. Piyambake duweni pepinginan supaya samengko SDM bidang Pariwisata, Jasa lan Niaga ing Indonesia saktingkat karo negara-negara sing wis maju.

## Rujukan
Roeswardijatmo

**Roeswardijatmo Hardjosoekarto** yaiku salah sijining tokoh sastra Jawa. Panjenengane lair ing kutha Surakarta, 29 Maret 1948 lan dedalem ing Munggung I/5, Gilingan Surakarta. Panjenengane miwiti pasinaonan ing SD Kristen Nusukan Surakarta lulus tahun 1961, nglajengake ing SMP Negeri 3 Surakarta lulus tahun 1964, lan ngrampungake pasinaonan saka SMU Negeri 4 Surakarta tahun 1967. Bareng lulus SMU, Roeswardijatmo mbacutake kuliah ing PGSLP Surakarta, lulus tahun 1968. Sauwise ngrampungake kuliah, Roeswardijatmo katampa ngajar dadi guru ing SKP Wonogiri. Kajaba ngajar, Roeswardijatmo mbacutake kuliah ing IKIP Surakarta, lulus tahun 1980. Banjur, panjenengane kaangkat pinangka guru tetap ing SLTP Negeri 3 Wonogiri.

Ana ing kiprah bab kasusastran, Roeswardijatmo wiwit dadi pemimpin redaksi majalah Dinamik kang diterbitake Forum Peminat Sastra Wonogiri ing tahun 1971. Ing tahun 1972, panjenengane bebarengan karo Arswendo Atmowiloto, Wok Siswaka, lan Ardiyan Syamsudin gawe pameran crita cekak lan puisi dinding Sasana Mulya, Baluwarti, Surakarta. Kajaba saka kuwi, Roeswardijatmo dipercaya dadi pengasuh tetap ing ruang sastra radio Siatan Pemerintah Daerah Tingkat II Wonogiri (1972 - 1985). Ing tahun 1976, panjenengane melu pameran gabungan sastra lan seni rupa ing Wonogiri. Ing tahun 1983, Roeswardijatmo dipasrahi jabatan Ketua II Forum Komunikasi Perkumpulan Seni Wonogiri lan sekretaris Organisasi Pengarang Sastra Jawa (OPSJ) Komisariat Jawa Tengah (1982 - 1990-an).

## Karya Sastra 
Roeswardijatmo akeh gawe gegurian kang kajumbuhake karo uriping manungsa ing ngarsane Gusti Allah. Miturut Roeswardijatmo, gawe geguritan kuwi kaya déné wuda ngadhep kaca benggala. Penyair kuwi kudu bares lan ora digawé-gawe. Kejaba geguritan, Roeswardijatmo uga kerep ngripta crita cekak. Wis akeh crita cekak kang kaanggit dening panjenengane kang terbit ana ing media-media cetak, kaya ta :

- *"Kapundhut Bali"* (Panjebar Semangat tahun 1974)

- *"Tlatah Cengkar"* (Panjebar Semangat tahun 1974)

- *"Balen"* (Panjebar Semangat 1974)

lan sapiturute.

Puisi-puisi kang kaanggit dening Roeswardijatmo, ing antarane :

- "Hyang Kang tanpa Ana"

- "Wuru, ing Aku lan Kowe"

- "Obsesi"

- "Sabar"

- "Ngawut"

lan sapiturute.

## Rujukan
Danureja VIII (VII)

**Danureja VIII** ya iku patih ing Kasultanan Ngayogyakarta. Sadhurunge kawisudha minangka pepatih ing Kraton Ngayogyakarta asmane Kanjeng Raden Adipati Yudhanegara III, putrane Kanjeng Raden Adipati Yudhane­gara II (KPAA Danureja VII) lan GKR Angger. Danureja VII mengku kalungguhan patih wiwit 1 Maret 1912 nganti seda Oktober 1933.

Nalika isih sugenge, Patih Danurejo VIII kawentar minangka sawijine seniman sing gamben. Patih Danurejo VIII kawentar minangka dadi pelopor pagelaran wayang wong ing sajabane tembok kraton sing beda karo sing ana sajroning kraton sing banjur kawentar kanthi njupuk lakon Ramayana kang banjur karan Langen Mandrawanara. Panjenengane uga kasil ngripta gamelan kang banjur kawentar kanthi aran kyai Beling. 

Danureja VIII disarekake ing Pasarean Cendhanasari Dhusun Wanacatur, Banguntapan, Bantul bareng karo garwane, GKR Hayu (putri dalem Sri Sultan Hamengkubuwana VII).

## Rujukan
Suluk lan Kidung

**Suluk lan Kidhung** Jenis sastra kang sami sareng guguritan klasik ingkang sepantar sareng suluk pedhalangan.,yaniku kidhung. Kalihane nggadahi kebentenan uga kesepadanan. Yen suluk langkung nekenaken minangka pengiyat crita utawi swasana bathin gegedug wayang, kidhung , yaniku donga ingkang dipun tuwangaken teng lebet sastra, geguritan utawi macapat. 

Boten selamine kidhung dipun tembangaken, wonten kalane diwaos. Pinten-pinten ungkapan tradisional mangrupa sastra kidhung, salah setunggal antawise :

Kidhung Cirebon

*“ Kebenara kebenari ana sesak tan plawangan  ana sesak lubar lawar kalisadan, Kaliputih Kalimantan dening Allah yahu sijabang kasa 3x Ya Allah ya Rosul  ya Muhammad sang nursumilang nama Allah sang rasa sumilang nama rosul nursumilang nama Muhammad. Ing jero Muhammad ing jaba Muhammad kang ngalungsu ing sepakeng ilat santa mulya sirpintat supintat ya Allah yahu ana apa-apa 3x.”*

## Rujukan
Beksan Tayuban

**Beksan Tayuban** mangrupi salah sahiji kesenian kang asale ning Cirebon. Asale istilah Tayuban yaiku toyibah ning kata bahasa arab artine **"alus"**. Punapa disebut Tayuban, karena Tayuban mangrupi pertunjukan tari kalayan gerak lan bentuk kang sanget alus lan menarik ditonton. Sing jaman bengen tarian iku didadiaken sebuah pertunjukan kanggo menghormati tamu-tamu agung saperti kasultanan, bupati lan kuwu ning daerah cirebon. Sekien tarian iku dadi wis masyhur di kalangan masyarakat umum dudu kanggo acara hiburan bae tapi dienggo acara adat istiadat di daerah seperti acara kendhuri, kawinan, khitanan lan sajabana.

## Rujukan
Freestyle Script

**Freestyle Script** minangka cursive font, dirancang dening Martin Wait ing taun 1981. Kandel versi saka Freestyle Script iki dirancang ing taun 1986. Penerbit saka Freestyle Script kuwi perusahaan Adobe, ITC lan Letraset. Freestyle Script wis 4 versi:  Regular, Bold, SH Reg Alt, lan SB Reg Alt.

## Cathetan suku
Wong Kurdhi ing Jerman

**Wong Kurdhi ing Jerman** ngrujuk marang wong-wong Kurdhi asli utawa turunané sing lair utawa manggon ana ing Jerman. Ana bebrayan Kurdhi sing gedhé ing Jerman, cacah wongé udakara 650.000-800.000 wong . Bab iki ndadèkaké bebrayan Kurdhi ing Jerman kuwi sawijining bebrayan sing paling gedhé sajeroné dhiaspora Kurdhi. Bebrayan Kurdhi ing Jerman uga tansaya gedhé lan katambahan wong amarga anané Perang Sipil ing Suriah.

## Aktivitas pulitik 
Ing sasi Oktober taun 2014, Wong Kurdhi ing Jerman bebarengan iring-iringan saperlu protès bab anané serangan ISIS marang salah sawijining kutha ing Suriah, Ayn al-Arab, utawa ing Basa Kurdhi dikenal minangka jeneng Kobani.

Ing 8 Agustus 2015, wong Kurdhi cacah èwonan ing Jerman iring-iringan saperlu protès bab anané serangan anggegana déning wadyabala Turki marang PKK Kurdhi.

## Uga delengen 
* Sajarah wong Kurdhi
* Wong Kurdhi
* Wong Kurdhi ing Suriah
* Wong Kurdhi ing Ruslan
* Wong Kurdhi ing Géorgia

## Rujukan
Pepatih Dalem Kasultanan Yogyakarta

**Patih** ya iku jabatan kang kayadéné *perdhana mantri*. Ing kaprajan Mataram, kanggo ngangkat patih, Sultan kudu njaluk *persetujuan* Walanda amarga anané kontrak pulitik Sultan lan Walanda. Cacahé patih Kasultanan Ngayogyakarta wiwit madegé (1755 M) ana 9, nanging ana siji kang ora diakoni déning pihak (wektu kuwi) Inggris amarga diangkat tanpa disetujoni ya iku Tumenggung Sindunegara (1811-1813). Manut uruté kuduné kaparingan asma Danureja III, nanging amarga dianggep ora resmi mula nganggo asma Kiai Adipati Danureja. Perkara iki njalari anané gèsèh urutan kanggo patih samburiné. Racaké buku sejarah nganggp Tumenggung Sindunegara (1811-1813) dadi Danureja III lan patih samburiné (1813-1847) kanthi asma Danureja IV. Artikel ing Wikipédhia nganggo panganggep iki. Déné ing cathetan saka kraton dhéwé nulisaké patih 1813-1847 kanthi asma Danureja III lan mangkono sabanjuré.

Patih Kasultanan Ngayogyakarta ya iku :

# Danureja I (1755-1799)
# Danureja II (1799-1811)
# Danureja III (1811-1913), Tumenggung Sindunegara/Kiai Adipati Danureja
# Danureja IV (1813-1847), ana kang nulis Danureja III
# Danureja V (1847-1879), ana kang nulis Danureja IV
# Danureja VI (1879-1899), ana kang nulis Danureja V
# Danureja VII (1900-1911), ana kang nulis DanurejaVI
# Danureja VIII (1912-1933), ana kang nulis Danureja VII
# Danureja IX (1933-1945), ana kang nulis Danureja VIII

Sawisé taun 1945 Sultan Hamengkubuwana IX ora ngangkat patih anyar manèh lan wewenang patih dileksanakaké panjenengané dhéwé.

## Sarasilah 
Mèh kabèh patih Kasultanan asalé saka trah Yudhanegaran, Banyumas. Kanggo ngraketaké sesambungan, kabèh patih dhaup karo rayi utawa putri dalem. Ana uga putri patih kang dipundhut dadi garwa sultan.

## Rujukan
Garbarata

**Garbarata** nggih punika wot kanthi pager lan payon ingkang nyambungaken ruang tengga dhumateng kori pesawat terbang utawi kapal laut amrih gampilipun para penumpang mlebet lan medal. Garbarata punika kapasang gumantung saking dhésain bangunan, inggilipun, prasyarat operasional, saget dipunewahi, majeng mundur. Garbarata dipunripta dening Frank Der Yuen.

Sadèrèngipun wonten garbarata, penumpang adatipun mlebet pesawat kanthi mlampah sadawanipun mergi, mancik utawi mandhap miyos andha ingkang kacawisaken, kadhang kala wonten ingkang ngagem andha mesin. Garbarata kaping pisan kaginaaken rikala surya 26 Juli 1959 ing Bandar Udara Internasional San Francisco.

Nanging, sinaosa garbarata punika pratandha sampun majunipun sawijining bandhar udhara, wonten prakawis kenging napa garbarata mboten kapasang, antawisipun jalaran kaanan papan panggenan parkir ingkang cupet, ugi kathahipun jadwal penerbangan lan pangginaan garbarata. Wonten setungalipun wekdal nalika para penumpang ngersaaken garbarat, nanging kadhang kala ndadosaken telatipun penerbangan amari garbarat kedah dipuncawisaken saderengipun wonten ngajengipun kori pesawat.

## Rujukan
Pribasa

**Pribasa (Cerbon-Dermayu)** ngrupiyaken sawiji unsur teng lebet sastra Cerbon. kewontenan basa Cerbon niku kinten-kinten medal awit ngedege Cerbon minangka nagari kang mardika (abad kaping 15). Pribasa inggih punika ngrupiyaken ungkapan kang ngangge "pengumpamaan". Wacana pribasa gesang teng  kubengan masyarakat katah. Tujuane kangge nyukani nasihat, moregan, nyukani pujiyan utawi sindiran. Pribasa teng andap niki dikumpulaken dening sastrawan Dermayu, Darouf (2010). Conto salah setunggal pribasa diantawise :

# **Aja dumeh** ; Aja dumeh iki aja kadiran. Ana kang dikadiri. Lampah ika aja sregep mung kerna ana lantarane kang gawe pengalem utama kang dikadiraken. " Menggawea utama nglelaku-lampah, ikhlas, lan bhakti kanggo keprayogen urip bebarengan".
# **Aja ndodok ning lawang, kone ana wong nari balik maning** ; Wong ndodok ning lawangan ika, matek ngalangi wong liwat. Dalane dadi sumpek lan ciyut. Mulane aja ndodok ning arep lawang, kone baka ana wong sing arep liwat dadie kealangan. waong mau bisa balik maning. Pitutur wong tua, dibebasken, kone ana wong nari balik maning.
# **Ala ketara becik ketitik ;** Ala iku blesak, ora nyenengaken. Ketara iku ketenger, ketela, kesawang. Becik iku bagus, nyenengake. Ketitik iku manjing ning angen-angen, sing ora gampang diilangaken. Kelingan bae.Iku pitutur luhur kanggo lelaku lampah. Dadia wong kang bagus lelakune, jujur tingkahe, lan sabar tinerima ning pangraksane. Yen nemu kesandhung prakara ala, wong mau kegawa, naging tan bakal digawa. Marga ketitik kenang becike. nanging waong kang gawe ala, bakal kegawa pekewuh perkarane ika.
# **Amba sagarane;** Sagara iku amba. Lir kadhiya ati utawa karsa iku kudu lega. Kudu gampang ngapurae, Kudu gampang maklum anane ning prakara, sing ora sreg ning ati. Ibarat sagara, apabae gah manjing. Runtah ya gelem. Kayu glondongan ya gelem. Batang-sato ya gelem. Mengkonon uga atine wong. Kudu gelem utawa gampang mangapura utawa maklumi.

## Rujukan
Wong Kurdhi ing Ruslan

**Wong Kurdhi ing Ruslan** iku minangka pérangan penting saka dhiaspora Kurdhi, kanthi sesambungan raket karo bebrayan Kurdhi ing Kaukasus lan Asia Tengah.  Sènsus Ruslan taun 2010 nyathet ana udakara 63.818 wong saka golongan ètnis Kurdhi sing dedunung ana ing Ruslan.

## Sajarah 
Ing kawitané abad ka-19, ancas utamané saka Kakaisaran Ruslan ya iku mesthèkaké nétralitasé wong saka golongan ètnis Kurdhi ing paprangan antarané Kakaisaran Ruslan nglawan Pèrsi lan Kakaisaran Osmani. Nalika kawitané abad ka-19, wong Kurdhi manggon ana ing Transkaukasia, ing jaman semana, Transkaukasia iku dadi péranganing Kakaisaran Ruslan. Ing abad ka-20, ana panumpesan wong Kurdhi gedhèn-gedhèn Kurds dening wong Turki lan wong Pèrsi, ndadèkaké akèh wong Kurdhi kang ngalih menyang Transkaukasia Ruslan. Saka taun 1804 nganti 1813 uga ing taun  1826 nganti 1828, nalika Kakaisaran Ruslan lan Kakaisaran Pèrsi perang, pamaréntah Ruslan ngéntukaké wong Kurdhi manggon ana ing Ruslan lan Arménia. Nalikané Perang Crimean, lan Perang Russo-Turki (1877–1878), wong Kurdhi uga ngalih menyang Ruslan lan Arménia. Miturut sènsus Ruslan ing taun 1897 ana udakara, 99.900 wong Kurdhi kang dedunung ana ing Kakaisaran Ruslan.

## Uga delengen 
* Sajarah wong Kurdhi
* Wong Kurdhi
* Wong Kurdhi ing Jerman
* Wong Kurdhi ing Suriah
* Wong Kurdhi ing Géorgia

## Rujukan
Mangkupraja II

**K.R.A.Mangkupraja II** ya iku patih dalem ing Kasunanan Surakarta 1796-1804 M, putrane Radèn Adipati Sasradiningrat I. Sadurunge kaparingan kalungguhan patih, Mangkupraja II dadi Bupati Kalang aran Raden Tumenggung Makupraja banjur dadi bupati keparak tengen sesilih  Radèn Tumênggung Sasrawijaya I. Kalungguhane dilereni taun 1804 lan banjur dikendhangake menyang Banyumas taun 1808. Pungkasane, Mangkupraja II kapatrapan pidana pati ing taun 1815 dening Sunan Pakubuwana IV, banjur disarekake ing desa Pekuncen, Cilacap. 

Salah siji tinggalan Mangkupraja II kang isih lestari ya iku Serat Primbon Mangkuprajan kang kasimpen ing Musium Radya Pustaka Surakarta.

## Rujukan
Pepatih Dalem Kasunanan Surakarta

Ing Ngisor iki pratelan pepatih ing Kasunanan Surakarta :
# 1742-1755 RA Pringgalaya
# 1743-1751 RA Sindureja I
# 1755-1769 RA Mangkupraja I
# 1769-1782 RA Sasradiningrat I
# 1782-1784 RA Sindureja II
# 1784-1796 RA Jayaningrat
# 1796-1804 RA Mangkupraja II
# 1804-1810 RA Danuningrat
# 1810-1812 RA Cakranagara
# 1812-1846 RA Sasradiningrat II
# 1846-1866 KRA Sasradiningrat III
# 1866-1887 KRA Sasranagara
# 1887-1889 RT Mangunkusuma  (wakil)
# 1889-1916 KRA Sasradiningrat IV
# 1916-1939 KPAA Jayanagara
# 1939-1945 KPMH Sasradiningrat V
# 1945-1946 KRMT Yudanagara

Wiwit taun 1945, sasiwe Sunan Pakubuwana XII lan KGPAA Mangkunegara VIII nyatakake Kasunanan Surakarta lan Praja Mangkunegaran dadi bagean saka wilayah Republik Indonesia, kaanan ing Sala ora tentrem awit anane gerakan anti-swapraja kang dipimpin dening Tan Malaka. Patih Sasradiningrat V diculik tanggal 17 Oktober 1945 lan diperjaya. Dene patih kang anyar Yudanagara uga mangkono ing sasi Maret 1946.

## Rujukan
Scott Dixon

**Scott Dixon, MNZM** (dikenal kanthi jeneng **Scott Dixon**, lair ing Brisbane, Queensland, Australia, 22 Juli 1980) yaiku pembalap mobil profesional Selandia Baru sing saiki main ing IndyCar Series bareng karo Chip Ganassi Racing.
## Pranala luar
* Scott Dixon official website
* Scott Dixon Biography in US 
* Scott Dixon
* IRL ProBerkas: Scott Dixon
Mahamantri Azerbaijan

**Mahamantri Azerbaijan** iku sawijining jabatan pulitik minangka sesirahing pamaréntah ing nagara Azerbaijan. Mahamantri sing saiki lagi lenggah iku Novruz Mammadov.

Peran Présidhèn Azerbaijan iku luwih gedhé sajeroning sistém pulitik, lan awaké sing milih lan mandhegi Mahamantri.
Betaljemur Adammakna

**Serat Betaljemur Adammakna** ya iku primbon kan ditulis dening KPH. Cakraningrat. Primbon iki ngemu sawernaning petungan kang dinggo wong Jawa kanggo pira-pira kaanan. Kabeh ana 337 bab kang kaperang dadi 8 jilid buku, ya iku :

# Betaljemur Adammakna (Jilid 1)
# Lukmanakim Adammakna (Jilid 2)
# Atassadur Adammakna (Jilid 3)
# Bektijamal Adammakna (Jilid 4)
# Shahdhatsaahthir Adammakna (Jilid 5)
# Qomarrullsyamsi Adammakna (Jilid 6)
# Naklassanjir Adammakna (Jilid 7)
# Quraisyn Adammakna (Jilid 8).

Primbon iki kalebu primbon kang paling akeh dinggo ing masyarakat, kalebu wong Jawa kang urip ing paran. Ing prakara pulitik, primbon iki uga kanggo rujukan kanggo medharake sipat para politikus, kaya ta Jaka Widada, Setya Novanto lan Agus Harimurti Yudayana.

## Rujukan
Wong Kurdhi ing Géorgia

**Wong Kurdhi ing Géorgia** ya iku pérangan saka golongan ètnis sing dedunung ana ing Géorgia. Nalikané abad ka-20, akèh wong Kurdhi sing minggat amarga anané panumpesan adhedhasar agama ing Kakaisaran Osmani menyang Kakaisaran Ruslan. Ing Géorgia, wong Kurdhi nduwé setandar urip sing luwih dhuwur tinimbang wong Kurdhi ing Turkilan wong Kurdhi ing Iran lan wong Kurdhi ing Géorgia ora ngalami dhiskriminasi, nanging kanggo ngéntukaké jeneng Kurdhiné butuh pangudi miturut sawijining aktivis Kurdhi ing Géorgia. Wong Kurdhi uga nduwé sekolah kanggo wong-wongé dhéwé, buku sekolah lan sawijining mesin cithak ing Géorgia. Nalika kawitané taun 1900-an, wutasastra ing wong-wong Kurdhi iki wis ora ana manèh.  Wong Kurdhi ing Géorgia dina iki nggunakaké aksara Cyrillic. Sadurungé nalikané taung 1920-an, wong-wong iki nggunakaké aksara Latin.

## Rujukan
Pringgalaya

Jeneng **Pringgalaya** bisa ngrujuk marang :

# Pangéran Pringgalaya, putrané Panembahan Sénapati karo Retna Dumilah putri Madiun;
# Pangéran Pringgalaya, putrané Maulana Hasanuddin Sultan Banten;
#Kangjêng Pangeran Arya Pringgalaya I putra dalêm P.B.IV. (Bagus) sarta ingkang putra, Pangeran Arya Pringgalaya II padha sumare ing Krecekan (Kartasura)
#Patih Pringgalaya, patih ing Kartasura lan Kasunanan Surakarta (1742-1755).

## Rujukan
Agustinus Soemantri Hardjojuwono

**Agustinus Soemantri Hardjojuwono** yaiku Sekretaris Lembaga Penelitian Undip. Mijil wonten Ambarawa Agustus 1936, agaminipun Roma Katulik. Panjenenganipun ngangsu  kawruh wonten FK Undip https://www.youtube.com/watch?v=GCR3AvlYZjY tahun 1966, Dokter Anak Undip tahun 1972. Pikantuk gelar Doktor wonten FK Undip 1978 ugi Dokter Dhowang Lare Konsultan Hematologi, IDAI (1987). Dikukuhaken dados Guru Besar tetap FK Undip tanggal 20 Oktober 1990. Pidato sawektu dipunkuhaken nggadhahi irah-irahan “Peran Serta Biologi Molekul Untuk Pengembangan Ilmu Hematologi Onkologi Anak Serta Aplikasinya Dalam Klinik”. Panjenenganipun nderek pelatihan kedokteran wonten dalem ugi jawi nagari kaya ta (Bangladesh, Malaysia, Australia, Singapura, Inggris dan Amerika Serikat). Pidamelanipun dipunwiwiti dados dhosen Histologi, Pejabat Kabag. Histologi FK Undip (1964-1966), Dosen Ilmu Kesehatan Lare FK Undip (1966-sakmenika).  (1981-sakmenika) Pembimbing akta V (tatap muka) wonten Undip (1985-1987).

## Pawiyatan 
Agustinus Soemantri Hardjojuwono menika tokoh ingkang wigati, saged dados panutan. Tokohipun nggadahi sifat tekun anggenipun ngawruh. Dipuntinngali wonten sejarah anggenipun sekolah menika kathah lajeng nate dados Kabag. Anggenipun sekolah dhokter menika boten wonten batasanipun.

## Rujukan
Abdul Hamid

**Abdul Hamid** (mijil wonten ing Kendhal 1914) inggih menika salah saktunggal tokoh ingkang wigati wonten ing Jawa Tengah. Panjenenganipun ugi pangemban wonten ing pondok pesantrèn Al- hidayah, ingkang sampun ngrembaka dados salah saktunggal yeyasan pendidikan formal. Panjenenganipun ugi salah saktunggal imam ageng wonten ing Kendal. Pedamelan sanesipun nun inggih dados, pendakwah kanggè para pegawè wonten ing kabupaten Kendhal.

Abdul Hamid natè Mandhègani kantor Departemen Agama Kendhal (1951-1978). Anggota DPRD Kabupatèn Kendhal saking Partai NU (1951-1971). Ketua Umum Majelis Ulama Indonesia Jawa Tengah (1985-1990). Ketua GP Ansor Cabang Kendal Rois Syuriah NU Wilayah Jateng ( 1980-1985). Anggota dèwan penasèhat NU (1992). Mustasyar penasèhat PB NU (1989-1992). Panjenenganipun sampun nyerat kirang angkung 25 buku bab Aqidah, syariah Islam, tuntunan gesang ingkang dipun serat migunakaken basa jawi, ugi arab.

## Batèh 
Abdul Hamid kagungan sèmah Hj. Badrijah, igkang sampun miwit mangun bale wisma, wiwit 2 Juni 1939. Panjenenganipun kagungan putra 6 nun inggih, Faridah, Fadiyah Bohk, Drs. Fathur Rohman, Khafas, Drs. Fikri, Fikriyah BA, Maftukhah BA, dan Maftuh. Sakmenika Dalemipun wonten Jl. Pahlawan 19 Kendal.

## Rujukan
Budi Dharmawan

**Budi Dharmawan** lair ing Juana - Kabupaten Pati, 26 Nopèmber 1936. Agamané Khonghucu, lulus seka Institut Téknologi Bandung, Jurusané Mesin 1961. Bebarengan wektu iku dhèwèké uga dadi Sarjana Muda Jurusan Administrasi Niaga, Fak. Sosial Politik Universitas Negeri Pajadjaran. Dhèwèké lumebu Dinas Wajib Militèr Angkatan Laut RI, ana ing Komando Penataran Angkatan Laut ing Surabaya 1961 - 1965, Dinas Wajib Militér ALRI, ana staf Komando Daérah Maritim-4 Jateng ing Semarang 1966 - 1967, kanthi pangkat Létnan Satu.

Sadurungé prenah njabat dadi Dirèktur Utama PT. Cengkéh Zanzibar, PT. united Fruit Indonesia Semarang, PT. First Fixo Furniture Semarang, Ketua Yayasan Dana Olah Raga Jateng, Anggota Dewan Penyantun IKIP Negeri Semarang.

## Filsafah 
Sing gawé gregeté nglakoni pagawèyan ya iku ukara "Urip iku mung titik nul gedhé". Ateges yén wong urip ing donya ora ana sing sampurna anggoné nglakoni pegawèyan, apa wae. ora ana sing hèbat, tur ora ana sing èlèk, kabèh padha. Seumpama pèngèn kasil nèng siji prakara ya mesthiné kudu ninggal prakara liyané. Dadi yèn diètung kasilé bakal nèmu nul gedhé.

## Anak 
* Anki Lestari Dharmawan
* Lisa Ambarwati
* Aria Budi Dharmawan

## Rujukan
Djawoto (Pulitikus)

**Djawoto** (lair Kendhal, 13 Sèptember 1942). Djawoto yaiku wong kang ora seneng urip sarwa gumedhé. Sajané umpama dhèwèké kepingin urip kang sarwa gumedhé isa baé, ananging dhèwèké ora gelem. Dhèwèké uga ora seneng karo PKI amarga sejatiné PKI ora ngakoni yen ana Gusti. Djawoto uga tau mèlu demo nampik PKI kang mapan ana ing Semarang. Tilas mahasiswa Fakultas Hukum UNDIP uga seneng karo tokoh Ir. Soekarno, Soeharto, Moh. Hatta iki uga duwèni kapinginan dadi pilot nalika cilikan.

## Putrané 
# Setiyo Asihananto (18 tahun)
# Aji Pamungkas (15 tahun)
# Yuli Wirasati (12 tahun)

## Pakaryané 
1973-1975 Pangarsa BKKBN Dati II Kabupatèn Purbalingga.

1975-1976 Pangarsa BKKBN Dati II Kaupaten Batang.

1986 Pangarsa Sèksi Kepailitan wonten ing BHP Semarang

## Rujukan
Hendradi

**Hendradi** lair ing Jepara, 25 April 1924. Dhéwéké minangka Ketua DPRD Kodia Semarang warsa 1987-1992. Tilasan pajuang kamerdikan kang pernah dadi Letnan Muda ing Devisi Ronggolawe, Pambantu Letnan, Letnan II nalika ana ing Komisi Gatot Soebroto, lan pensiun dadi Letnan Kolonel kalebu pamuda kang nduweni rasa Nasionalisme kang kuat banget. Perkara kuwi bisa didelok saka saperangan paperangan kang wis dimeloni dheweke. Antarané yaiku Pertempuran Lima Hari Semarang taun 1945, Perang Kemerdekaan kang kapisan ing taun 1947-1948 ing desa Duduk, Lamongan.

## Filsafah 
Filsafah ingkang dianut **Hendradi** yaiku filsafah nJawani. Filsafah kuwi bisa disimak ana ing tembang "Pocung", yaiku:

*Dédalané guna lawan sekti kudu andhap ashor***,** tegesé manungsa kudu wiguna lan jaya, manungsa kudu menep ing rasa marang liyan.

*Wani ngalah luhur wekasané***,** tegese luwih apik ngalah supaya becik ing pungkasan.

*Tumungkula lamun didukani,* tegesé nalikane entuk sengenan saka bendarané. meneng waé, aja nganti mbrontak.

*Ana bapang den simpangi, ana catur mungkur***,** tegese nalika ana alangan kudu den simpangi, lan nalikané ana sing ngomongké kaelekan liyan luwih apik diadohi.

## Rujukan
Lukas Lukmana

**Lukas Lukmana,** ya iku direktur utama wahana komputer. Lair dateng Kudus 25 Desembar 1961,agaminipun Kristen. Saking SD ngantos SMA panjenenganipun dateng Kudus, lanjeng kuliah dateng Universitas Kristen Maranatha Bandung, mendet jurusan Teknik Elektro dugi taun 1986. Krami kalihan Una Christanti tanggal 1 januari 1989. Pidalem dhateng Jl. Permata Cempaka 140 A Pondok Hasanudin Semarang, menawi kantoripun Jl. Mataram 828 Semarang. Lukas angsal pangaosan UNDP (United Nation Development Progam),amargi panjenenganipun dianggep sukses masaraken komputer-komputer dhateng masyarakat. Sanadyan dados Dhirektur Utama wahana Komputer,panjenenganipun tasih aktif dateng organisasi.

## Penggawéan 
Jabatan ingkang samenika dicepeng inggih menika bendahara Ikatan Profesi Komputer Indonesia (IPKIN), Pengurus Persatuan Intelegensia Kristen Indonèsia cabang jawa Tengah, ketua yayasan dorkas dan pengurus gerèja Kristen Muria Indonèsia cabang Sompok.

## Rujukan
R Djokomoeljanto

**R Djokomoeljanto** ya iku Guru Besar bidang bidang penyakit dalam ana ing Fakultas Kedokteran Undip Semarang. Wong kang kapisanan èntuk gelar Doktor taun 1974. Lair ing Salatiga tanggal 20 Fébruari 1937. Sekolah Dasar (SD) nganthi Sekolah Menengah Pertama (SMP), ana ing Surakarta. Èntuk gelar doktorandur (Drs) médis ing Universitas Gajah Mada (UGM), nanging lulusan Dokter saka Universitas Diponegoro (Undip). Lulus saka Undip Semarang kanthi pitulungan Rijksuniversiteit Leiden, Belanda tumrap "Kekurangan Yodium."

## Biografi 
Lulusan dokter saka Undip kanthi pitulungan Rijksuniversiteit Leiden, Belanda tumrap "Kekurangan Yodium," judule *The effect of severe Iodine deficiency :* *a study on an population in central Java, Indonesia*. promotore Prof. dr. R. Boedhi Darmojo saka Undip. Panjenengané minangka Konsultan bidang lelara Gondok ana ing *International Council for the Control of Iodine Deficiency Disorder* (ICC.IDD) akéhé 28 wong. 

Indonesia dadi *Founding members* lan *board member*.  

## Rujukan
Djudjuk Djuariah

**Djudjuk Djuariah** ya iku Primadona grup lawak –nyanyi Srimulat. Dhèwèké lair ing Solo tanggal 20 Maret  1947. Primadona iki dipèk garwa dening Teguh kang tau dadi bos ana ing Srimulat grup. Saiki nduwè omah kang misuwur ana ing Solo Jl. Letjen Suprapto No. 46 Solo, tipun 43931. Djudjuk iki sekolah ana ing Solo namung nganti SMP, déné tamat SD taun 1957 lan tamat SMP taun 1963.

## Kauripan 
Wektu prèinan sekolah djudjuk lungo menyang Jakarta. Ana ing kana dhèwèke ndeleng Srimulat banjur langsung kepingin mèlu gabung. Raden Ayu Srimulat menehi tawaran marang Djudjuk supaya gelem gabung. Sakwisé ijin saka bapaké, Djudjuk lunga menyang Surabaya kanggo sekolah sinambi main lawak. Ananging Djudjuk keblinger ing dunia seni mliginé seni lawak, saéngga sekolahe ora kopèn. Asring tampil  ana ing panggung, dhèwèkké dadi pemain lawak kang wasis.

Penampilan kang khas grapyak, semanak, kenès, ngujiwat lan marak ati nambahi luwesé dadi Primadona. Tahun 1967, Srimulat sédha banjur diganti Teguh. Sakwisé dadi ketua, teguh mutusaké nikahi Djudjuk, dadi nyonya Teguh.

## Rujukan
Gamelan Sekaten Cirebon

**Gamelan sekaten** iku alat kang bisa ditabu lan muni, para Empu Karawitan Cirebon duweni pendapat ana papat macem gamelan khas Cirebon, yaiku gamelan wayang, gamelan topeng, gamelan nayub, lan gamelan keraton. Gamelan sekaten iku manjing ning salah siji jenis gamelan keraton, yaiku gamelan kang dienggo baka ana acara gede ning keraton bae. Gamelan sekaten Cirebon iku due sejarah kang masih durung diwerui secara pasti, tapi jare akeh penuturan gamelan sekaten iki masih due hubungan karo kerajaan Islam Demak Jawa Tengah pas Raden Patah bertahta, lan gamelan sekaten iki wis ana ning keraton Pakungwati taun 1495.

## Rujukan
Hartomo

**Hartomo** (lair Januari 1963) ya iku sawijining walikutha ning kutha Solo. Hartomo biasane diceluk Pak Tom.  Dhèwèké lahir ning Surakarta. Dhèwèké sekolah SD, SMP lan SMA ning Solo. Dhèwèké tau sekolah kursus manajemen suwene telung wulan. sakliyane kuwi dhèwèké uga sekolah militer ning Akademi Zeni Angkatan Darat Magelang. 

## Walikota Solo 
Hartomo walikutha Solo Kaping 13. Dhèwèké dadi walikutha suwene sepuluh taun utawa rong periode. Nalika dhèwèké dadi walikutha. Solo olih panghargyan Adipura Kencana merga karesikan sing dijaga dening pamarentah karo masyarakat.

## Rujukan
Hardono

**Hardono** (lair Tuban, 17 Agustus 1937) Bupati Brebes, dhéwéké uga tau jabat dadi Ketua DPD Golkar Tingkat II Inhil Tembilahan Tahun 1971-1974, Ketua Fraksi ABRI DPRD Tingkat I Jateng tahun 1987-1989. Dhéwéké uga tau mèlu pendidikan tambahan yaiku Aplikasi Jurtek Mos Pazi, Susjabzi / Suslapa, Sus Dasar Para, Sus Minu Hankam, Sus Jebter, Séskoad, Sus Sis Jemen Hankam, Penataran P4, BP7 Pusat, Supadnas, Susyawan ABRI Legislatif, Penataran Supra Insus dan Perkoprasian.

## Pangaji 
* Satya Lencana Sapta Marga tahun 1959-1960
* Satya Lencana Penegak tahun 1965
* Satya Lencana Kesetiaan Delapan tahun 1961-1968
* Satya Lencana Kesetiaan Enam Belas tahun 1977-1983
* Bintang Kartika Eka Paksi Nararia 1986

## Rujukan
Hardo Sumardi

**Hardo Sumardi** (lair Yogyakarta, 9 Maret 1937) Ketua DPRD Kodia Salatiga menika, nalika mudha nduwèni pengalaman sing nengsemaké. Saben dinané mapan ana ing Jl. Sukowati No.51. Dhèwèké tau sèkolah ing Universitas Welington, New Zealand taun 1969 lan pikantuk gelar Dipl.TESL. Hardo Suwardi urip bareng garwané, Murdiyati, B.Sc lan anak-anaké, Dra. Dyah M.Sulistyati lan Haryo Hardiyanto S. ing Jl. Bima No.7 Salatiga.

## Pawiyatan 
* SR Yogyakarta 1951
* SMP I Yogyakarta 1954
* SMA VI Yogyakarta1957
* Universitas Welington, New Zealand

## Babad Organisasi 
Hardo Sumardi naté mèlu organisasi kaya ta dadi anggota PGRI, Sekber Golkar taun 1967, Kabag PMC DPD II Golkar Salatiga, taun 1976-1979 lan 1979-1984. Mangarsa minangka Ketua Cendekiawan DPD II Golkar Salatiga, yaiku taun 1979-1984 lan 1984-1988. Dugi samenika Hardo Sumardi dados Wakil Ketua DPD II Golkar Salatiga.

## Rujukan